b'\n_START_ARTICLE_\nLa Casa Nova (Llambilles)\n_START_SECTION_\nDescripci\xc3\xb3\n_START_PARAGRAPH_\n\xc3\x89s una masia de planta rectangular estructurada en tres crugies perpendiculars a la fa\xc3\xa7ana i acc\xc3\xa9s central. Pertany al tipus basilical. Parets estructurals de pedra morterada, arrebossada i pintada a la fa\xc3\xa7ana, deixant vistos els carreus de les cantonades i els que emmarquen les obertures. La planta baixa i el primer pis tenen els sostres amb cairats. La planta superior de la crugia central es desenvolupa actualment en un doble espai, probablement degut a la supressi\xc3\xb3 del forjat. La coberta \xc3\xa9s de teula a dues vessants i el r\xc3\xa0fec de la fa\xc3\xa7ana principal \xc3\xa9s de filera doble format per rajols plans i teula girada. La llinda de la porta principal, aix\xc3\xad com les altres obertures estan fetes amb una sola pe\xc3\xa7a de pedra. Hi ha hagut posteriors addicions de cossos per la part posterior._NEWLINE_A la llinda de la porta principal hi ha la inscripci\xc3\xb3 "Salbi Sitjas me lo any 1793".'